
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 626 

2 Αυγούστου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως διατηρητέου κτιριακού συνόλου 
που βρίσκεται στον οικισμό "Λιμένι" του δήμου Οι- 
τύλου (ν. Λακωνίας) και καθορισμός ειδικών όρων 


και περιορισμών δόμησης αυτού. 1 

Καθορισμός οριογραμμών των ρεμμάτων περιοχών 

Παραλίας Αυλίδος II και I. Ν. Εύβοιας. 2 

Καθορισμός χρήσης παραχωρούμενου ακινήτου στο 
αγρ/μα «Πετρανά» Ν. Κοζάνης. 3 


ΑΠΟΦΑΣΕΙ Σ 

Αριθ. 17514/4038 (1) 

Χαρακτηρισμός ως διατηρητέου κτιριακού συνόλου που 
βρίσκεται στον οικισμό «Λιμένι»του δήμου Οιτύλου (Ν. 
Λακωνίας) και καθορισμός ειδικών όρων και περιορι¬ 
σμών δόμησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 2 του άρθρου 110 του από 
14.7.1999 π.δ/τος "Κώδικας Βασικής Πολεοδομικής Νο¬ 
μοθεσίας" (Δ’ 580), όπως αντικαταστάθηκε με την παρ. 2 
του άρθρου 3 του ν. 2831/2000 "Τροποποίηση των διατά¬ 
ξεων του ν. 1577/1985 "Γενικός Οικοδομικός Κανονισμός" 
και άλλες πολεοδομικές διατάξεις" (Α’ 140). 

2. Τις διατάξεις του άρθρου 29Ατου ν. 1558/1985 "Κυ¬ 
βέρνηση και Κυβερνητικά Όργανα" (Α’ 137) που προστέ¬ 
θηκε με το άρθρο 27 του ν. 2081/1992 (Α’ 154) και αντικα- 
ταστάθηκε με την παραγρ. 2α του άρθρου 1 του ν. 
2469/1997 (Α’ 38). 

3. Την υπ’ αριθμ. 103326/1281/5.12.1996 απόφαση του 
Υπουργού και του Υφυπουργού Περιβάλλοντος Χωροτα¬ 
ξίας και Δημοσίων Έργων "Μεταβίβαση αρμοδιοτήτων 
του Υπουργού και του Υφυπουργού Περιβάλλοντος 
Χωροταξίας και Δημοσίων Έργων στον Γενικό Γραμμα¬ 
τέα και στους Προϊσταμένους των Γενικών Διευθύνσεων, 


Διευθύνσεων και Τμημάτων του Υπουργείου Περιβάλ¬ 
λοντος Χωροταξίας και Δημοσίων Έργων - πλην Γενικής 
Γραμματείας Δημοσίων Έργων" (1126/Β/16.12.1996). 

4. Τις διατάξεις της παρ. Β του άρθρου 1 του π.δ/τος 
28/28.1.1993 "Καθορισμός αρμοδιοτήτων που δια¬ 
τηρούνται από τον Υπουργό και τις Περιφερειακές Υπη¬ 
ρεσίες διανομαρχιακού επιπέδου του Υπουργείου Περι¬ 
βάλλοντος, Χωροταξίας και Δημοσίων Έργων" (Α’ 9). 

5. Την από 30.11.2000 αιτιολογική έκθεση της Διεύ¬ 
θυνσης Πολεοδομικού Σχεδιασμού - Τμήμα Παραδοσια¬ 
κών Οικισμών. 

6. Το αριθμ. πρωτ. 18303/6757/30.11.2000 έγγραφο της 
Διεύθυνσης Πολεοδομικού Σχεδιασμού και το γεγονός 
ότι παρήλθε η προβλεπόμενη προθεσμία από τις διατά¬ 
ξεις του άρθρου 4 (παρ. 2) του ν. 1577/1985 όπως αυτό 
ισχύει, χωρίς να περιέλθουν στην ως άνω υπηρεσία τυχόν 
αντιρρήσεις ενδιαφερομένων. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., αποφα¬ 
σίζουμε: 

1. Χαρακτηρίζεται ως διατηρητέο το κτιριακό σύνολο 
που βρίσκεται στον οικισμό Λιμένι του δήμου Οιτύλου (ν. 
Λακωνίας), φερόμενο ως ιδιοκτησία Σαράντη Λουγκάνη, 
όπως αυτό φαίνεται με μαύρη διαγράμμιση στο σχετικό 
πρωτότυπο διάγραμμα σε κλίμακα 1:200, που θεωρήθηκε 
από τον Προϊστάμενο της Διεύθυνσης Τοπογραφικών 
Εφαρμογών με την αριθμ. 17514/2001 πράξη του και που 
αντίτυπό του σε φωτοσμίκρυνση δημοσιεύεται με την 
παρούσα απόφαση. 

2. Διατηρητέα χαρακτηρίζονται τα αρχικά κτίρια του 
κτιριακού συνόλου και τα στοιχεία του περιβάλλοντος 
χώρου τους, όπως μάντρα, αυλόθυρα, δεξαμενή, φούρ¬ 
νος καθώς και οι εναρμονιζόμενες μετά αρχικά κτίρια με¬ 
ταγενέστερες προσθήκες, όχι όμως και τα κάθε είδους 
προσκτίσματα που αλλοιώνουν τα αρχικά κτίρια. 

Ο καθορισμός των προσκτισμάτων που αλλοιώνουν τα 
αρχικά κτίρια πραγματοποιείται από την Επιτροπή 
Πολεοδομικού και Αρχιτεκτονικού Ελέγχου (Ε.Π.Α.Ε.). 

3. Επιβάλλεται η απομάκρυνση του στέγαστρου που κα¬ 
λύπτει τη περιτοιχισμένη αυλή. 

4. Στα χαρακτηριζόμενα ως διατηρητέα κτίρια 
απαγορεύεται κάθε αφαίρεση, αλλοίωση ή καταστροφή 
των επί μέρους αρχιτεκτονικών ή διακοσμητικών στοιχεί- 

ων τους, πλην εκείνων των στοιχείων και προσκτισμάτων 
για τα οποία έχει γνωμοδοτήσει η Ε.Π.Α.Ε.. 

5. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύθ¬ 
μιση κάθε κτιρίου που χαρακτηρίζεται ως διατηρητέο, 
εφόσον δεν αλλοιώνεται ο γενικός αρχιτεκτονικός χαρα¬ 
κτήρας του και δεν θίγονται τα διατηρητέα στοιχεία του. 

6. Αιτήσεις για ανέγερση νέου κτιρίου στο οικόπεδο του 
χαρακτηριζόμενου ως διατηρητέου συνόλου καθώς και 
για προσθήκη σ’ αυτό αποστέλλονται από την Πολεοδο- 
μική Υπηρεσία, με γνώμη της Επιτροπής Πολεοδομικού 
και Αρχιτεκτονικού Ελέγχου (ΕΠΑΕ), στην αρμόδια Υπη¬ 
ρεσία του Υπουργείου Περιβάλλοντος, Χωροταξίας και 
Δημοσίων Έργων, για ειδική ρύθμιση, σύμφωνα με τις 
διατάξεις του άρθρου 4 (παρ. 2) του ν. 1577/1985 ως αυ¬ 
τό ισχύει, εφόσον δεν παραβλάπτεται το κτιριακό σύνολο 
και ο χώρος που το περιβάλλει. 


7. Απαγορεύεται η τοποθέτηση φωτεινών επιγραφών 
και διαφημίσεων στο χαρακτηριζόμενο ως διατηρητέο 
κτιριακό σύνολο. 

Επιτρέπεται μόνο η τοποθέτηση επιγραφών περιορι¬ 
σμένων διαστάσεων που πληροφορούν για τη τυχόν χρή¬ 
ση κάθε κτιρίου. 

8. Για οποιαδήποτε επέμβαση στο εξωτερικό ή εσωτε¬ 
ρικό του διατηρητέου κτιριακού συνόλου και στον περι¬ 
βάλλοντα χώρο του καθώς και για την τοποθέτηση επι¬ 
γραφών απαιτείται η έγκριση της Επιτροπής 
Πολεοδομικού και Αρχιτεκτονικού Ελέγχου (Ε.Π.Α.Ε.). 

9. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Αθήνα, 3 Ιουλίου 2001 

Ο Γ ενικός Γ ραμματέας 
ΗΛΙΑΣ ΜΠΕΡΙΑΤΟΣ 

Αριθ. 1039/Φ. 1.10.2 (2) 

Καθορισμός οριογραμμώντων ρεμμάτων περιοχών Πα¬ 
ραλίας Αυλίδος II και I. Ν. Εύβοιας. 

Ο ΝΟΜΑΡΧΗΣ ΕΥΒΟΙΑΣ 
Έχοντες υπόψη: 

1. Τον Ν. 2853/16.7.22 (ΦΕΚ 116 Α/22) 

2. Τον Ν. 880/79 (ΦΕΚ 58 Α'/79) 

3. Την από 9.5.2000 αίτηση της Χρυσάνθης Αραμπατζή - 
Καρρά, μελετήτριας της Πολεοδομικής Μελέτης, με την 
οποία υπέβαλε την Πολεοδομική Μελέτη της περιοχής 
Παραλίας Αυλίδας I και II με σημειωμένα τα προτεινόμενα 
όρια των ρεμμάτων. 

4. Το υπ’ αριθ. 2901/13.12.2000 έγγραφό μας με το 
οποίο εστάλησαν τα ηλεγμένα και θεωρημένα, απ’ την 
υπηρεσία μας, Τοπογραφικά, στον Δήμο Αυλίδας για την 
διατύπωση γνώμης. 


5. Το υπ’ αριθ. 592/1.2.2001 έγγραφο του Δήμου Αυλί¬ 
δας, με το οποίο μας απεστάλη η 4/2001 απόφαση του 
Δημ. Συμβουλίου με την οποία προτείνεται η αλλαγή του 
άξονα του ρέμματος (ευθυγράμμιση) σε ένα μικρό τμήμα 
και η κατασκευή ενός τεχνικού οχετού. 

Τα παραπάνω μπορούν να γίνουν μετά από μελέτη των 
τεχνικών έργων που θα απαιτηθούν, αλλά μετά την πα¬ 
ρούσα οριοθέτηση, αποφασίζουμε: 

Εγκρίνουμε τις οριογραμμές των ρεμμάτων των περιο¬ 
χών Παραλίας Αυλίδας I και II, όπως αποτυπώνονται στα 
ηλεγμένα και θεωρημένα Τοπογραφικά Διαγράμματα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 18 Ιουλίου 2001 

Ο Νομάρχης 
ΝΙΚ. ΠΑΠΑΝΔΡΕΟΥ 

Αρίβ. 7993 ( 3 ) 

Καθορισμός χρήσης παραχωρούμενου ακινήτου στο 
αγρ/μα «Πετρανά» Ν. Κοζάνης. 

Ο ΝΟΜΑΡΧΗΣ ΚΟΖΑΝΗΣ 
Έχοντες υπόψη: 

1 Το Ν. 1512/11.1.1985 (ΦΕΚ 4Α) για την τροποποίηση 
και συμπλήρωση πολεοδομικών διατάξεων κ,λ,π, κι ειδι¬ 
κότερα το άρθρο 3 παρ. 1 αυτού. 

2. Το Ν. 1337/12.3.1983 (ΦΕΚ 33Δ/14.3.83) για την επέ¬ 
κταση πολεοδομικών σχεδίων. 

3. Το Ν 360/1976 για τη χωροταξία και το περιβάλλον. 

4. Το Ν 1032/1980 για τη σύσταση του Υπ. ΧΩΠ 

5. Τη ν αρ. 915/2000 απόφαση του Δ. Σ. Κοζάνης 

6. Την 929/27 6 2001 γνωμοδότηση για προορισμό χρή¬ 
σης γης η οποία εξεδόθη από το Τμήμα Πολεοδομίας Κο¬ 
ζάνης. 

7. α) Το Ν. 2218/13.6.94 (ΦΕΚ 90Α 13 6 94) περί ίδρυσης 
Νομαρχιακής Αυτ/σης τροποποίησης κ.λ.π. όπως συ¬ 
μπληρώθηκε με το Ν. 2240/15.9.94 (ΦΕΚ 153Α/15.9 94) 
και 


β) Την με αρ. 19/31.3.95 (ΦΕΚ 326Β/24 4.95) απόφαση 
Νομαρχιακού Συμβουλίου Κοζάνης. 

8. Το αρ. 124332/16.12.97 έγγραφο του Υπουργείου Γε¬ 
ωργίας {Τμήμα Γ και Κ Αποκ/σης) 

9. Το γεγονός ότι δεν προκαλεί δαπάνη η υπόψη παρα¬ 
χώρηση σε βάρος του προϋπολογισμού του οικείου 
Ο.Τ.Α , αποφασίζουμε: 

Καθορίζουμε σαν χρήση γης τη λειτουργία που γενικά 
εξυπηρετεί την δημιουργία Ιππικού Κέντρου και Σχολή Ιπ¬ 
πασίας από τον Δήμο Κοζάνης στο υπό στοιχεία ΑΒΓΔΕ- 
ΖΗΘΑ τεμάχιο έκτασης 49.987 τ.μ. το οποίο εμπίπτει στο 
αριθμ. 1400α τεμάχιο χερσολείβαδο κοινό της Σ.Δ. έτους 
1989 αγρ/τος Πετρανών όπως αυτό απεικονίζεται στο 
αναπόσπαστο με την παρούσα από 22 2.2001 θεωρημένο 
τοπογραφικό διάγραμμα του Τμήματος Τοπογραφικής 
Κοζάνης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 111ουλίου 2001 

Ο Νομάρχης 
ΠΑΣΧΟΣ ΜΗΤΛΙΑΓΚΑΣ 





































